ગુજરાત રાજ્યમાં સૌથી નાની ઉંમરે સરપંચ બનવાનું ગૌરવ બનાસકાંઠા જિલ્લાના સૂઇગામ તાલુકાના નવાપુરા ગામના પાયલબેન મુળજીભાઇ ચૌધરી (ઉ.વ.૨૩)ને પ્રાપ્ત થયું છે. જેઓ ગ્રામજનોના સહયોગથી સરકારની વિવિધ યોજનાઓ ગામમાં લાવી વિકાસની કેડી કંડારી રહ્યા છે. જેમાં પણ રણકાંઠે આવેલા આ ગામમાં પીવાનું પાણી મળી રહે તે માટે મહિલાઓની પાણી સમિતિ બનાવી છે. પુરૂષ સમોવડી બનેલી મહિલાઓ વિવિધક્ષેત્રે આગવું સ્થાન ધરાવી રહી છે. જેમાં કચ્છના નાનારણથી નજીક આવેલા બનાસકાંઠા જિલ્લાના સૂઇગામ તાલુકાના નવાપુરા ગામના પાયલબેન મુળજીભાઇ ચૌધરી ગુજરાત રાજ્યના સૌથી નાની ઉંમરે ચૂંટાઈ આવેલ મહિલા સરપંચ છે.